పుదుచ్చేరీ లో వివిధ అభివృద్ధి ప‌థ‌కాల ను ప్రారంభించి, మ‌రికొన్నిటికి శంకుస్థాప‌న చేసిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ క‌రైకాల్ జిల్లా లో గ‌ల ఎన్‌హెచ్‌45-ఎ తాలూకు నాలుగు దోవ‌ల ర‌హ‌దారి నిర్మాణ ప‌నుల కు శంకుస్థాప‌న చేశారు. అలాగే, క‌రైకాల్ జిల్లా లో గ‌ల క‌రైకాల్ న్యూ కేంప‌స్ ఫేజ్‌-1 లో వైద్య క‌ళాశాల భ‌వ‌నాని (జిఐపిఎమ్ఇఆర్)కి కూడా ఆయ‌న శంకుస్థాప‌న చేశారు. పుదుచ్చేరీ లో ‘సాగ‌ర్ మాల’ ప‌థ‌కం లో భాగం గా ఒక మైన‌ర్ పోర్టు అభివృద్ధి కి, పుదుచ్చేరీ లోనే ఇందిరా గాంధీ స్పోర్ట్స్ కాంప్లెక్స్ లో సింథ‌టిక్ అథ్లెటిక్ ట్రాక్ అభివృద్ధి ప‌నుల ‌కు కూడా ఆయ‌న శంకుస్థాప‌న చేశారు. శ్రీ మోదీ పుదుచ్చేరీ లోని జ‌వ‌హ‌ర్‌లాల్ ఇన్‌స్టిట్యూట్ ఆఫ్ పోస్ట్ గ్రాడ్యుయేట్ మెడిక‌ల్‌ ఎడ్యుకేష‌న్ ఎండ్ రిస‌ర్చ్ (జిఐపిఎమ్ఇఆర్) లో బ్ల‌డ్ సెంట‌ర్ ను ప్రారంభించారు. అదే విధంగా మ‌హిళా క్రీడాకారుల కోసం పుదుచ్చేరీ లో లాస్‌పేట్ ప్రాంతం లో 100 ప‌డ‌క‌ల స‌దుపాయం క‌లిగిన బాలిక‌ల వ‌స‌తి గృహాన్ని కూడా ఆయ‌న ప్రారంభించారు. పున‌ర్ నిర్మాణం జ‌రిగిన హెరిటేజ్ మేరీ బిల్డింగ్‌ ను సైతం ఆయ‌న ప్రారంభించారు. ఈ సంద‌ర్భం లో ప్ర‌ధాన మంత్రి మాట్లాడుతూ, పుదుచ్చేరీ గ‌డ్డ మునుల‌ కు, పండిత‌ల‌ కు, క‌వుల‌ కు నిల‌య‌మ‌ని, అంతేకాకుండా, మ‌హాక‌వి సుబ్ర‌మ‌ణ్య‌ భార‌తి, శ్రీ అరబిందో వంటి క్రాంతికారుల‌ కు కూడా ఇది పుట్టినిల్ల‌ని పేర్కొన్నారు. పుదుచ్చేరీ ని వైవిధ్యం తాలూకు సంకేతం గా ఆయ‌న కొనియాడుతూ, ఇక్క‌డి ప్ర‌జ‌లు వేరు వేరు భాష‌ల ను మాట్లాడుతారు. విభిన్న‌మైన ధ‌ర్మాల ను అవ‌లంబిస్తూ ఉంటారు. అయితే, వారంతా ఒక్క‌టిగా మ‌నుగ‌డ సాగిస్తార‌ని ఆయ‌న అన్నారు. పున‌ర్ నిర్మాణం పూర్తి అయిన మేరీ బిల్డింగ్ ను ప్ర‌ధాన మంత్రి ప్రారంభించి, ఈ భ‌వ‌నం స‌ముద్ర తీర విహార స్థ‌లం తాలూకు శోభ ను ఇనుమ‌డింప చేస్తుంద‌ని, మ‌రింత ఎక్కువ సంఖ్య లో యాత్రికుల ను ఆక‌ట్టుకుంటుంద‌న్నారు. ఎన్‌హెచ్‌45-ఎ ను నాలుగు దోవ‌లు క‌లిగిన‌దిగా తీర్చిదిద్దిన త‌రువాత ఇది క‌రైకాల్ జిల్లా లో చ‌క్క‌ని స‌దుపాయం గా ఉండ‌టం తో పాటు, ప‌విత్ర శ‌నీశ్వ‌ర‌న్ దేవాలయాని కి సంధానాన్ని మెరుగు ప‌రుస్తుంద‌ని, అంతేకాకుండా, బాసిలిక ఆఫ్ అవ‌ర్ లేడీ ఆఫ్ గుడ్ హెల్త్ కు, నాగూర్ ద‌ర్గా కు కూడా సంధానాన్ని సుల‌భ‌తరం గా మార్చుతుంద‌ని ప్ర‌ధాన మంత్రి అన్నారు. గ్రామీణ ప్రాంతాల లోను, కోస్తా తీర ప్రాంతాల లోను సంధానాన్ని మెరుగు ప‌ర‌చ‌డం కోసం ప్ర‌భుత్వం అనేక ప్ర‌యత్నాలు చేసింద‌ని, వ్య‌వ‌సాయ‌రంగం దీని నుంచి ప్ర‌యోజ‌నం పొందుతుంద‌ని ఆయ‌న చెప్పారు. వ్య‌వ‌సాయ‌దారులు పండించిన పంట‌లు స‌కాలం లో మంచి మార్కెట్ల కు చేరుకొనేట‌ట్లు చూడ‌టం అనేది ప్ర‌భుత్వ బాధ్య‌త అని, మ‌రి ఈ విష‌యం లో చ‌క్క‌ని ర‌హ‌దారులు ఉన్న‌ప్పుడు ల‌క్ష్య సాధ‌న‌ కు తోడ్పాటు ల‌భిస్తుంద‌ని ఆయ‌న అన్నారు. ఈ ర‌హ‌దారి మార్గాన్ని నాలుగు దోవ‌ల‌ తో కూడిన‌దిగా మ‌ల‌చ‌డం వ‌ల్ల ఈ ప్రాంతం లో ఆర్థిక కార్య‌క‌లాపాలు జోరును అందుకొని, ఇక్క‌డి యువ‌తీ యువ‌కుల కు ఉద్యోగ అవ‌కాశాలు అందివ‌స్తాయ‌ని ఆయ‌న అన్నారు. గ‌త ఏడేళ్ళ కాలం లో శ‌రీర దృఢత్వం, వెల్ నెస్ ల‌ను మెరుగు ప‌ర‌చ‌డం కోసం భార‌త‌దేశం ఎంతో కృషి చేసింది. దీని కార‌ణం ఆర్థిక స‌మృద్ధి అనేది మంచి ఆరోగ్యం తో ముడిప‌డి ఉండ‌ట‌మే అని ప్ర‌ధాన మంత్రి అన్నారు. ఈ సంద‌ర్భం లో ఆయ‌న ఖేలో ఇండియా ప‌థ‌కం లో భాగంగా స్పోర్ట్స్ కాంప్లెక్స్ లో 400 మీట‌ర్ల సింథ‌టిక్ అథ్లెటిక్ ట్రాక్ నిర్మాణ ప‌నుల కు శంకుస్థాప‌న చేశారు. ఈ ట్రాక్ భార‌త‌దేశ యువ‌త లో క్రీడా ప్ర‌తిభ ను పెంచి పోషిస్తుంద‌న్నారు. పుదుచ్చేరీ కి చ‌క్క‌ని క్రీడా స‌దుపాయాలు అందుబాటు లోకి రావ‌డం తో, ఈ రాష్ట్ర యువ‌త జాతీయ‌, ప్ర‌పంచ క్రీడా పోటీల లో రాణించేందుకు అవ‌కాశం ల‌భిస్తుంద‌న్నారు. లాస్‌పేట్ లో నిర్మాణం పూర్తి అయిన 100 ప‌డ‌క‌ల వ‌స‌తి క‌లిగిన బాలిక‌ల వ‌స‌తి గృహాన్ని ఆయ‌న గురువారం ప్రారంభించారు. దీనిలో హాకీ, వాలీబాల్, వెయిట్ లిఫ్టింగ్‌, క‌బ‌డ్డీ, హ్యాండ్ బాల్ క్రీడాకారుల‌కు బ‌స క‌ల్పించి, ఎస్ఎఐ కోచ్ లు వారికి శిక్ష‌ణ ను అందించ‌నున్నారు. రాబోయే సంవ‌త్స‌రాల లో ఆరోగ్య సంర‌క్ష‌ణ ఒక కీల‌క‌మైన పాత్ర ను పోషించ‌నుంద‌ని ప్ర‌ధాన మంత్రి అన్నారు. అంద‌రికీ చ‌క్క‌నైన ఆరోగ్య సంర‌క్ష‌ణ ను అందించాల‌నే ల‌క్ష్యానికి అనుగుణంగా జెఐపిఎమ్‌ఇఆర్ లో బ్ల‌డ్ సెంట‌ర్ ను ప్రారంభిస్తున్నాం. దీనిలో ర‌క్తాన్ని, ర‌క్త సంబంధిత ఉత్ప‌త్తుల ను, మూల‌క‌ణాల నిల‌వ‌కు సంబంధించిన ఆధునిక సదుపాయాలు కొలువుదీరుతాయ‌ని ఆయ‌న చెప్పారు. ఈ కేంద్రం ఒక ప‌రిశోధ‌న ప్ర‌యోగ‌శాల గా కూడా ఉంటుంద‌ని, ర‌క్త మార్పిడి తాలూకు అన్ని అంశాల లోను సిబ్బంది కి శిక్ష‌ణ ను ఇచ్చేందుకు ఇక్క‌డ ఒక శిక్ష‌ణ కేంద్రం ప‌ని చేయ‌నుంద‌ని ఆయ‌న వివ‌రించారు. నాణ్య‌త క‌లిగిన ఆరోగ్య సంర‌క్ష‌ణ అనేది వృద్ధి చెందాలి అంటే, అందుకుగాను మ‌న‌కు చేయి తిరిగిన ఆరోగ్య రంగ వృత్తి నిపుణులు ఎంతైనా అవ‌సరం అని ప్ర‌ధాన మంత్రి అన్నారు. క‌రైకాల్ న్యూ కేంప‌స్ లో వైద్య క‌ళాశాల భ‌వ‌నం తాలూకు ఒక‌టో ద‌శ ప‌ర్యావ‌ర‌ణానికి మిత్ర‌పూర్వ‌కంగా ఉండే భ‌వ‌న స‌ముదాయం గా కొలువుదీర‌నుంద‌ని, దీనిలో ఎంబిబిఎస్ విద్యార్థుల బోధ‌న కు అవ‌స‌ర‌మ‌య్యే అన్ని ఆధునిక బోధ‌న సదుపాయాలు ల‌భించ‌నున్నాయ‌ని ఆయ‌న అన్నారు. సాగ‌ర్ మాల ప‌థ‌కం లో భాగంగా పుదుచ్చేరీ పోర్ట్ డెవెల‌ప్‌మెంట్ కు ప్ర‌ధాన మంత్రి శంకుస్థాప‌న చేస్తూ, ఇది గ‌నుక పూర్తి అయిందంటే, చేప‌లు ప‌ట్ట‌డానికి స‌ముద్రం లోకి వెళ్ళేందుకు మ‌త్స్య‌కారులు ఉప‌యోగించుకుంటున్న ఈ నౌకాశ్ర‌యం వారికి మ‌రింత‌గా స‌హాయ‌కారి కాగ‌ల‌ద‌న్నారు. అంతేకాకుండా, ఇది చెన్నై కి స‌ముద్ర మార్గ సంధానాన్ని సైతం స‌మ‌కూర్చ‌గ‌ల‌ద‌న్నారు. ఇది పుదుచ్చేరీ లో ప‌రిశ్ర‌మ‌ల కు స‌ర‌కు త‌ర‌లింపు ను సుగ‌మం చేస్తుంద‌ని, చెన్నై నౌకాశ్ర‌యం పై భారాన్ని త‌గ్గించ‌గ‌ల‌ద‌న్నారు. ఇది కోస్తా ప్రాంత న‌గ‌రాల లో ప్ర‌యాణికుల రాక‌పోక‌ల కు చ‌క్క‌ని అవ‌కాశాల ను కూడా క‌ల్పిస్తుంద‌ని ఆయ‌న చెప్పారు. ప్ర‌యోజ‌నాల ప్ర‌త్య‌క్ష బ‌దిలీ.. వివిధ సంక్షేమ ప‌థ‌కాల లో ల‌బ్ధిదారులుగా ఉంటున్న‌వారికి ఎంతో మేలు చేసింద‌ని ప్ర‌ధాన మంత్రి అన్నారు. ఇది ప్ర‌జ‌ల కు వారికి ఇష్ట‌మైన ఎంపికల ను ఎంచుకొనే వీలును క‌ల్పిస్తోంద‌న్నారు. పుదుచ్చేరీ లో ప్ర‌స్తుతం అనేక విద్యా సంస్థ‌లు ఉన్నందున ఇక్క‌డి మాన‌వ వ‌న‌రులు గొప్ప‌గా ఉన్నాయ‌ని ఆయ‌న అన్నారు. ఇది పారిశ్రామికం గా, ప‌ర్య‌ట‌న అభివృద్ధి ప‌రంగా అనేక అవ‌కాశాల‌ను ఇవ్వ‌జూపుతుందని ఆయ‌న చెప్పారు. ‘‘పుదుచ్చేరీ ప్ర‌జ‌లు ప్ర‌తిభావంతులు. ఈ నేల ఎంతో సుంద‌ర‌మైన‌ది. పుదుచ్చేరీ అభివృద్ధి కి నా ప్ర‌భుత్వం వైపు నుంచి సాధ్య‌మైన అన్ని విధాలుగాను స‌మ‌ర్ధ‌న అందుతుంద‌ని స్వ‌యంగా మీకు భ‌రోసా ను క‌ల్పించ‌డం కోస‌మే నేను ఇక్క‌డికి వ‌చ్చాను’’ అని చెప్తూ ప్ర‌ధాన మంత్రి త‌న ప్ర‌సంగాన్ని ముగించారు.